ก่อนหน้านี้เจอว่าตัวเองเป็นไทรอยด์เป็นพิษ และให้ทานยา 2 เม็ด จนค่าเลือด ดีและหยุดยาเอง และวันนึงเกิดมีอาการใจสั่นขึ้นมา ตรวจเลือด ค่าเลือดดี ให้ทานแค่ 1 เม็ด ปกติทาน 10 โมงเช้า แต่วันนี้ตื่นสายเลยเวลา สามารถทานในวันถัดไปได้ไหมค่ะ และเวลาทานยา เหมือนไม่มีแรง มีอาการอ่อนเพลีย คิดช้า ปกติไหมค่ะ
สวัสดีค่ะ โรคไทรอยด์เป็นพิษ เป็นโรคที่มีการสร้างฮอร์โมนไทรอยด์ออกมามากผิดปกติ ซึ่งมีสาเหตุได้หลายอย่าง เช่นภูมิคุ้มกันในร่างกายตัวเองผิดปกติ หรือมีก้อนเนื้อที่สร้างฮอร์โมน อาจทำให้เกิดอาการ ใจสั่น เวียนศีรษะ มือสั่น เหงื่อออกมาก กินจุ หิวบ่อย แต่น้ำหนักลด ท้องเสีย ตาโปน อาจจะร้ายแรงก็คือใจสั่นจนมีหัวใจเต้นผิดจังหวะการรักษาคือการใช้ยาเพื่อลดการสร้างฮอร์โมนไทรอยด์ และลดอาการและอันตรายที่เกิดขึ้นจากการมีฮอร์โมนไทรอยด์ในร่างกายมากเกินไป โดยปกติแล้วยาเพื่อกดการสร้างไทรอยด์นั้น มักจะต้องกิน 1 เม็ดตอนเช้า หากตื่นสาย จริงๆแล้วก็ยังกินได้ตามปกติ แม้จะไม่ใช่ตอนเช้าแล้ว ถ้าไม่ได้กินในวันนั้น แนะนำว่าวันถัดไปอาจจะไม่จำเป็นต้องกินชดเชยเข้าไปอีก เพราะอาจทำให้ปริมาณไทรอยด์ในวันนั้นน้อยลงผิดปกติได้ส่วนอาการเหนื่อย อ่อนเพลีย ไม่มีแรงนั้น อาจจะเป็นอาการของไทรอยด์ที่ต่ำมากเกินไป เช่น ปริมาณยาที่ใช้มากเกินไป หากมีอาการเป็นต่อเนื่อง ควรแจ้งแพทย์ที่ดูแลให้ทราบ แต่อย่างไรก็ตามระหว่างการกินยา แพทย์จะมีการเจาะฮอร์โมนไทรอยด์ดูเป็นระยะอยู่แล้วว่ายาได้ระดับดีหรือไม่